《兴隆祀丁曲》
明代·何景明

称朱竿，扬朱弦，鸣钟朗鼓各在悬。月建酉，日次丁，牲全礼成告于庭。

久哉斯道沦以失，天启神圣我祖出。用夏变夷四海一，遐土之人炳文质。

昔者子欲居九夷。百世之下，乃享于兹。猗与斯道，垂宪靡蹦遗。

浩浩皇皇，八荒九州。罔或靡知，罔或靡由。曷知曷由，我祖之休。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。